पाएं अपने शहर की ताज़ा ख़बरें और फ्री ई-पेपरडाउनलोड करें
मक्खू-लोहिया रोड पर गांव जोगे वाला के नजदीक हादसे में कार की टक्कर से घायल बाइक सवार को अस्पताल ले जाते रास्ते में मौत हो गई। पुलिस को दिए बयान में मंगत सिंह पुत्र सुरेन सिंह निवासी गांव चनन विंडी ने बताया कि वह अपने भतीजे चरणजीत सिंह (27) पुत्र कुलवंत सिंह निवासी गांव वरिया के साथ अलग-अलग मोटरसाइकिलों पर गांव जोगे वाला से मक्खू जा रहे थे। जब वह गांव जोगे वाला से 500 मीटर दूर ही पहुंचे तो इनोवा कार, जिसे कोई अज्ञात चला रहा था, ने तेज रफ्तार कार की भतीजे के मोटरसाइकिल में सीधी टक्कर मार दी। हादसे में उसका भतीजा चरणजीत सिंह बेहोश हो गया था जिसकी अस्पताल ले जाते वक्त मौत हो गई। मृतक चरणजीत सिंह दो भाइयों में छोटा था। वह खेतीबाड़ी करता था। एएसआई सुखबीर सिंह ने बताया कि अज्ञात कार चालक के खिलाफ थाना मक्खू में मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn